**KALIO JODIDO (KI) VARTOJIMO INSTRUKCIJA**

1. Vartojamas tik gavus nurodymą;
2. Kiekvienam asmeniui parenkamas reikiamas kiekis preparato (KI);
3. Rekomenduojama vartoti po valgio;
4. Tabletes patartina užgerti vandeniu, ar kitu skysčiu;
5. Tabletes galima tirpinti vandenyje ar kituose skystuose produktuose (**ištirpintos tabletės vartojamos nedelsiant, nes prasideda veikliosios medžiagos skilimas**);
6. Negalima vartoti jei tarša (Jodas 131) į organziamą yra įkvėptas ar patekęs su maistu (esama užterštoje teritorijoje) praėjus 8 valandoms.

**Jei preparato išgeriama praėjus 4-6 valandoms po radioaktyviojo jodo ekspozicijos, apsauga sudaro apie 50 %. Praėjus 12 valandų po ekspozicijos preparato vartojimas nebenaudingas, nes per tą laiką skydliaukė sukaupė radioaktyvųjį jodą.**

**KALIO JODIDO (KI) VARTOTINI KIEKIAI**

Branduolinės ar radiologinės avarijos metu aplinkoje pasklidus radioaktyviojo jodo ir tik Sveikatos apsaugos ministerijai rekomendavus, reikia suvartoti žmonių amžiaus grupei nustatytą KI tablečių kiekį.

|  |  |  |
| --- | --- | --- |
| **Amžius** | **Vienakrtinė dozė, mg** | **Tabletės dalis** |
| Iki 1 mėn. (naujagimis) | 16 | Ketvirtadalis tabletės |
| Nuo 1 mėn. iki 3 metų (kūdikis) | 32 | Pusė tabletės |
| Nuo 3 metų iki 12 metų (vaikas) | 65 | Viena tabletė |
| Daugiau kaip 12 metų (vaikai ir suaugusieji) | 130 | Dvi tabletės |

Įvertinus avarinę situaciją (radioaktyviojo jodo išmetimo trukmę, ir kt.), suaugusiems žmonėms gali rekomenduojama suvartoti antrą paros dozę. Išimtis taikoma naujagimiams iki 1 mėnesio amžiaus, nėščioms ir krūtimi maitinančioms moterims bei vyresniems nei 60 metų amžiaus žmonėms, kuriems rekomenduojama tik viena Kalio jodido paros dozė.

**GALIMI ŠALUTINIAI POVEIKIAI**

Retais atvejais gali pasitaikyti šalutinis Kalio jodido preparato poveikis to pasekoje gali būti įtakotos: padidėjusio jautrumo reakcijos, pasireiškiančios seilių liaukų patinimu, galvos skausmu, bronchų spazmu arba virškinimo sutrikimais. Tęstinis vartojimas gali sukelti depresiją, nervingumą, lytinio pajėgumo sutrikimą ir nemigą, laikinus odos išbėrimus. Perdozavus gali atsirasti jodizmo simptomų: galvos skausmas, seilių liaukų skausmingumas ir patinimas, karščiavimas, laringitas, ryklės patinimas arba uždegimas, virškinimo sutrikimas ir viduriavimas. Taip pat gali atsirasti plaučių edema.